Essay 2

I SFPU oppgaven tidligere i semesteret så jeg at elever velger å gjøre andre aktiviteter enn å være i klasserommet. Dette essayet vil se på hvordan sosioøkonomiske forskjeller kan påvirke hvorvidt elever føler anerkjennelse eller krenkelse, og hvordan dette kan påvirke om de velger å være i klasserommet eller ei. Problemstillingen jeg vil ta utgangspunkt i er «Hvordan kan sosiale hierarkier i skolen påvirke elevers opplevelse anerkjennelse eller krenkelse, og hvilke konsekvenser kan dette ha for deres fravær fra skolen»

Axel Honneth hevder at sin anerkjennelsesteori og kapitalistisk klasseteori har en sammenheng. Han mener at klasseteorien ikke kun omhandler fordeling av materielle goder, men at den også favner ulike psykiske og kulturelle livsmuligheter menneskers har (Spernes, 2014, S179).

Denne anerkjennelsesteorien går ut på at anerkjennelse er noe som er nødvendig for et menneske, og at en er avhengig av å erfare anerkjennelse for å kunne være et menneske. Mellom mennesker er det en forventning om gjensidig anerkjennelse. Om en person utfører en unik handling og får anerkjennelse for handlingen, vil personen se på seg selv som en spesiell person. Om en person blir anerkjent for en slik handling vil personen i større grad få en positiv selvforståelse. Når vi snakker om anerkjennelse kommer vi ikke utenom opponent begrepet *krenkelse.* Krenkelse er noe en person opplever ved mangel på anerkjennelse. Eksempler på opplevelse av krenkelse kan være når individets evner ikke blir verdsatt, blir ekskludert fra sosiale kontekster, og at individets livsform nedvurderes. Konsekvensene av å oppleve krenkelser vil være å påføre skade til individets selvrespekt, eller frata individets sosiale verdi (Spernes, 2014, S179).

Honneths anerkjennelsesteori kan kategoriseres in i tre sfærer den *solidariske* *sfæren*, *den private sfæren* og *rettsfæren*. Rettsfæren omhandler at alle som er en del av rettfelleskapet har samme individuelle autonomi, samt anerkjenner hverandre som moralsk tilregnelige individer. Når en føler en har de samme rettigheten som resten av felleskapet, vil du også kjenne deg som en del av felleskapet. Anerkjennelse innenfor *privatsfæren* omhandler at personer som er nære eller signifikante viser gjensidig aksept for hverandres selvstendighet. Et begrep som beskriver denne sfæren godt er kjærlighetsbegrepet. Dette er ikke en romantisk form får kjærlighet men de nærmeste relasjonene en person har, vil en ha en form for kjærlighet for. Et eksempel på denne sfæren kan i en skolekontekst være sterke relasjoner mellom elever, eller mellom en lære og elev. Den *solidariske sfæren* handler om at en persons prestasjoner og ferdigheter verdsettes i et felleskap Spernes, 2014, S180).

Bæck s43-44

 Bourdieu begrep *kulturell* *kapital* og *Habitus* kan brukes til å forstå forskjellene fra kulturen man har med seg fra hjemmet og den kulturen man møter i skolen. Habitus kan forklares som en tillært kroppslig taus kompetanse, som et produkt av sosialisering, for eksempel væremåter, oppførsel eller vaner. Barnas habitus kan sees på som et produkt av foreldrene. Den kulturelle kapitalen handler om personens kulturelle ferdigheter og kulturelle smak, det å ha høy grad av kulturell kapital handler om å verdsette de samme tingene som personer i høyre sosioøkonomisk klasse. En persons habitus og kulturelle kapital vil i stor grad være et resultat av foreldres og omsorgspersoner påvirkning (Bæck, 2017, s.33-34). Dette kan skape forskjeller i et klasserom ettersom det er et mangfold av elever fra ulike bakgrunner i en klasse. Elever med middelklassebakgrunn vil i følge Bourdieu passe bedre inn i skolen en elever fra andre sosioøkonomiske bakgrunner. Barn fra middelklassen har med seg fordeler inn i skolen som barn fra arbeiderklassen ikke har, dissse fordelene mener Bourdieu er med på å favorisere barn fra familier med høy utdannelse, samt diskriminer barn fra lavere sosial klasse. Bourdieu og Passeron (1990) legger frem to ting som gjør at barn fra lavere sosioøkonomisk klasse faller fra skolen tidligere enn barn fra høyere klasse. Barn fra lavere sosioøkonomisk klasse er mer fremmed til skolen enn for barn i høyere klasse, som kan medføre at de sliter mer med fagene. Når elevene presterer dårlig vil de kanskje velge vekk skolen, dette kan bidra til at de ikke er mentalt tilstede i klasserommet eller velger å skule. Det andre Bourdieu og Passeron nevner er *selveliminasjon,* begrepet handler om at barn fra arbeiderklassen, uavhengig av skoleprestasjoner eliminerer seg vekk fra høyere utdanning, ved at de for eksempel ikke føler noe tilhørighet til å være en person med høyere utdanning. (Bæck, 2017, s. 45-46).

Man kan med utgangspunkt i disse to teoriene, argumentere for at elever fra en lavere sosioøkonomisk klasse i mindre grad blir anerkjent i skolen gjennom Bourdieus perspektiv. Om vi ser på den solidariske sfæren, som handler om at ferdigheter og prestasjoner skal bli verdsatt, kan vi med utgangspunkt i Bourdieu argumentere for at elever fra lavere sosioøkonomiske lag i mindre grad vil føle sine ferdigheter og prestasjoner verdsatt, ved at de sannsynligvis vil prestere på et lavere nivå enn elever fra høyere klasse. Om vi ser på rettsfæren har individet et behov for å føle seg likeverdig de andre elevene i klassen, noe en kan tenke seg til at kan bli vanskeligere for elever fra familier med lavere kulturell kapital. Om elevene skal kunne anerkjennes gjennom den privat sfæren, vil det være et behov for at elevene blir akseptert og respektert av noen nære relasjoner for å kunne oppnå anerkjennelse, om eleven ikke har noen andre nære elever, kan en god relasjon med lærern bidra til anerkjennelse i denne sfæren.

En kan med utgangspunktet i disse to teoriene antyde at elever fra lavere sosioøkonomiske klasse kan ha større utfordringer med å oppleve anerkjennelse i skolen, men om man som lærer er klar over at det kan være ulikheter i elevenes bakgrunn og tilgang på anerkjennelse, kan bidra til at det kan bli lettere å gi elevene den anerkjennelsen de trenger.

Videre kunne jeg også sett nærmere på hvordan sosial, økonomisk og kulturell kapital hos elever i skolen også kan påvirke deres opplevelse av anerkjennelse.

Referanser

Bæck Unn-Doris K. (2017). Utdanningssosiologiske problemstillinger. I V. D. Haugen & Stølen (red.) (Red.), Pedagogisk mangfold : i et samfunnsperspektiv (s. 34-49. 15 sider). Universitetsforl.

Spernes, K. (2014) En anerkjennende skole? I G. Afdal, Å. Røthing, E. Schjetne (Red.) *Empirisk etikk i pedagogiske praksiser* (S. 177-198). Cappelen Damm Akademisk.

SFPU- <https://usn.cloud.panopto.eu/Panopto/Pages/Viewer.aspx?id=bd15d111-c40d-4ebd-9ed0-b12400db41e6>